
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 163 

21 Φεβρουάριου 1994 



ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης για τη διαπλά- 
τυνση της επαρχιακής οδού Ν. Μουδανιών - Νικήτης 
για την κατασκευή κόμβου με την οδό Πολυγύρου - 


Παραλίας Γερακινής στο Ν. Χαλκιδικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση εγκεκριμένου Ρ.Σ. Δήμου Γαλατσίου. .. 2 

Τροποποίηση εγκεκριμένου Ρ.Σ. Αθηνών. 3 

Τροποποίηση ρυμοτομικού σχεδίου στο Ο.Τ. 24 του 
δήμου Δραπετσώνας μεταξύ των οδών 25ης Μαρ¬ 
τίου Δραπετσώνας, Καπετανίδου και Αριστοτέ- 
λους. 4 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω προσκύρωσης στην 
Πολίχνη. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 73977/93 (1) 

Κήρυξη αναγκαστικής απαλλοτρίωσης για τη διαπλάτυνση 
της επαρχιακής οδού Ν. Μουδανιών - Νικήτης για την 
κατασκευή κόμβου με την οδό Πολυγύρου - Παραλίας 
Γ ερακινής στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις της παρ. 3 του αρθρ. 1 του Ν.Δ. 797/71 
«Περί αναγκαστικών απαλλοτριώσεων». 

2. Το Β.Δ. 139/71 «Περί της αρμοδιότητας των Νομαρ¬ 


χών προς κήρυξιν αναγκαστικών τινών απαλλοτριώσεων». 

3. Το Ν. 653/77 και το Π.Δ. 929/79 «Περί της εκτέλε¬ 
σης του αρθρ. 1 του Ν. 653/77 «περί υποχρεώσεως των 
παρόδιων ιδιοκτητών δια την διάνοιξιν οδών κ.λπ.». 

4. Τις διατάξεις της παρ. 9 και 10 του αρθρ. 62 του Ν. 
947/79 «Περί οικιστικών περιοχών». 

5. Την υπ’ αριθ. 8636/29.9.1993 απόφαση τέως 3ης 
ΠΥΔΕ/Δ.Σ.Ε. με την οποία εγκρίθηκε το κτηματολογικό 
διάγραμμα και πίνακας του θέματος. 

6. Την υπ’ αριθ. 74064/28.1.1994 απόφαση Νομάρχου 
με την οποία προσδιορίζονται η έκταση που θα γίνει ο κόμ¬ 
βος, αποφασίζουμε: 

Κηρύσσουμε αναγκαστικά απαλλοτριωτέα για λόγους 
δημοσίας ωφέλειας και ειδικότερα για την κατασκευή του 
έργου «Διαπλάτυνση της επαρχιακής οδού Ν. Μουδανιών - 
Νικήτης για την κατασκευή κόμβου με την οδό Πολυγύρου 
- Παραλίας Γερακινής συνολικού εμβαδού 160 τ.μ. που 
βρίσκεται στο Νομό Χαλκιδικής. 

Η έκταση που απαλλοτριώνεται αποτυπώνεται στο Κτη- 
ματολογικό διάγραμμα σε κλίμακα 1:500 και εμβαδομε- 
τρείται στον αντίστοιχο πίνακα που συντάχθηκαν από τους 
Α. Νικηφοριάδη - Δ. Κωτούλα ηλέχθηκαν από την Κ. Πα- 
ναγιωτίδου και εγκρίθηκαν από τον Παυλίδη. 

Στην έκταση που απαλλοτριώνεται προβάλλουν δικαιώ¬ 
ματα κυριότητας: 

1. Παπαδάτου Αντωνία και 

2. Μπαζάκος Μιχαήλ. 

Η απαλλοτρίωση κηρύσσεται υπέρ του Δημοσίου και με 
δαπάνη που θα αντιμετωπισθεί α) από πιστώσεις του Νομ/ 
κού Ταμείου Χαλ/κής, β) των παρόδιων ιδιοκτητών που 
ωφελούνται με τις προϋποθέσεις του Νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 8 Φεβρουάριου 1994 
Ο Νομάρχης 

ΘΕΟΔΩΡΟΣ ΚΑΚΚΑΒΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 567/5/11.1.1994 (2) 

Τροποποίηση εγκεκριμένου Ρ.Σ. Δήμου Γαλατσίου. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α), όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ/γμα (ΦΕΚ 220Α') και με την παρ. 3 του άρ¬ 
θρου 34 του Ν. 1557/1985 (ΦΕΚ 210Α ). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 
70Α ) και ειδικότερα το άρθρο 1 παρ. 1 εδάφ. α’. 

4. Την υπ’ αριθ. 33/93 της 6ης Συνεδρίασης στις 
10.2.1993 απόφαση του Δημοτικού Συμβουλίου του Δή¬ 
μου Γαλατσίου. 

5. Την υπ’ αριθ. 19 της 35ης Συνεδρίασης στις 


10.12.1993 γνωμοδότηση του Συμβουλίου Χωροταξίας 
Οικισμού και Περιβάλλοντος, Νομαρχίας Αθηνών, αποφα¬ 
σίζουμε: 

1. Την τροποποίηση του εγκεκριμένου ρυμοτομικού 
σχεδίου του Δήμου Γαλατσίου στο Ο.Τ. 70/97 μεταξύ των 
οδών Αετοφωλιάς, Ρόδων και Σαρωνικού, όπως φαίνεται 
στο τοπογραφίκό διάγραμμα που συνοδεύει την παρούσα 
απόφαση, με στοιχεία Α, Α\ Γ, Δ (κοινόχρηστος χώρος - 
παιδότοπος). 

2. Η ισχύς αυτής της απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβέρνη¬ 
σης. 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του Δή¬ 
μου Γαλατσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1994 
Ο Νομάρχης 
Δ. ΚΑΤΡΙΒΑΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1198/26/94 (3) 

Τροποποίηση εγκεκριμένου Ρ.Σ. Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α’), όπως 
τροποποιήθηκαν και συμπληρώθηκαν με το υπ' αριθ. 
1018/71 Ν.Δ/γμα (ΦΕΚ 220Α ) και με την παρ. 3 του άρ¬ 
θρου 34 του Ν. 1557/1985 (ΦΕΚ 210Α). 

3. Τις διατάξεις του υπ' αριθ. 183/1986 Π.Δ/τος (ΦΕΚ 
70Α ) και ειδικότερα το άρθρο 1 παρ. 1 εδάφ. α\ 

4. Την υπ’ αριθ. 966/93 της 21ης Συνεδρίασης στις 
5.7.1993 απόφαση του Δημοτικού Συμβουλίου του Δήμου 
Αθηναίων. 

5. Την υπ' αριθ. 15 της 1ης Συνεδρίασης στις 
14.1.1994 γνωμοδότηση του Συμβουλίου Χωροταξίας Οι¬ 


κισμού και Περιβάλλοντος, Νομαρχίας Αθηνών, αποφασί¬ 
ζουμε: 

1. Την τροποποίηση του εγκεκριμένου ρυμοτομικού 
σχεδίου Αθηνών σε τμήμα του Ο.Τ. 79 περ. 96, στη συμ¬ 
βολή των οδών Γάδίλων και Διοπόλεως, με μετατόπιση της 
Ο.Γ. και χαρακτηρισμό χώρου, ως χώρου υπηρεσιών του 
ΙΚΑ και υπόγειου χώρου στάθμευσης, όπως φαίνεται με 
στοιχεία Α Β Γ Δ Ε Α στο τοπογραφικό διάγραμμα που συ¬ 
νοδεύει την παρούσα απόφαση. 

2. Η ισχύς αυτής της απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβέρνη¬ 
σης. 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του Δή¬ 
μου Γ αλατσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιανουαρίου 1994 
Ο Νομάρχης 
Δ. ΚΑΤΡΙΒΑΝΟΣ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1209/81 (4) 

Τροποποίηση ρυμοτομικού σχεδίου στο Ο.Τ. 24 του δή¬ 
μου Δραπετσώνας μεταξύ των οδών 25ης Μαρτίου 
Δραπετσώνας, ΚαπετανΙδου και Αριστοτέλους. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του αρθ. 4 του Ν. 622/77. 

3. Το Π.Δ/γμα 183/9.5.1986 (ΦΕΚ 70/Α75.6.86). 

4. Τις διατάξεις του ΑΝ 314/68 (ΦΕΚ 47Α’), όπως τρο¬ 
ποποιήθηκαν - συμπληρώθηκαν με το Ν.Δ. 1018/71 (ΦΕΚ 
220Α ) και με την παρ. 3 του α' ρθρου 34 του Ν. 1577/85 
(ΦΕΚ210Α). 

5. Τον Ν. 1032/80 «περί ΥΧΟΠ». 

6. Τον Ν. 1558/85 «Περί Κυβερνήσεως και Κυβερνητι¬ 
κών Οργάνων» αρθ. 24 παρ. 1. 

7. Τους Ν. 1232/82 και 1235/82. 

8. Την Υπουργική απόφαση 7524/1151 /83 (ΦΕΚ 767/ 
Β/83). 

9. Το από 4.9.71 Δ/γμα ρυμοτομίας και το από 


29.5.1986 τροπ. Δ/γμα της περιοχής Δήμου Δραπετσώ¬ 
νας. 

10. Τις με αρ. 16/91, 151/91 και 103/93 αποφάσεις 
του Δ.Σ. Δραπετσώνας. 

11. Την γνωμοδότηση του Ν.Σ. ΠΕΧΩΔΕ από τη συνε¬ 
δρίαση της 3.2.1994 πρακτ. 4, αποφασίζουμε: 

ΕγκρΙνεται η τροποποίηση του ρυμ. σχεδίου του Δήμου 
Δραπετσώνας στο Ο.Τ. 24 με κατάργηση του πεζοδρόμου 
και χαρακτηρισμό του χώρου (Α - Β - Γ - Δ - Α) για ανέ¬ 
γερση σχολικών κτιρίων, όπως φαίνεται στο συνημμένο 
τοπ/κό διάγραμμα. 

Κάλυψη δαπάνης: Από τις διατάξεις αυτής της απόφα¬ 
σης προκαλεΐται δαπάνη σε βάρος του προϋπολογισμού 
του ΟΣΚ το ύψος της οποίας δεν μπορεί να προσδιορι- 
σθεΐ. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Πειραιάς, 15 Φεβρουάριου 1994 
Ο Νομάρχης 
Ν. ΣΧΟΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(5) 

Παρακατάθεση αποζημίωσης λόγω προσκύρωσης στην 
Πολίχνη. 

Ο Αλέξανδρος Καμπούρης του Αθανασίου, κάτοικος 
Θεσσαλονίκης, οδός Μύλου 2, κατέθεσε ενώπιον της 
Συμβολαιογράφου Θεσσαλονίκης Όλγας Καρανίκα - 
Βαϊνά συνταγείσης της υπ’ αριθ. 83/31.12.1993 πράξεως 
καταθέσεως γραμματίου σύστασης παρακαταθήκης το 
υπ’ αριθ. 21042/31.12.1993 γραμμάτιο συστάσεως πα¬ 
ρακαταθήκης του Ταμείου Παρακαταθηκών και Δανείων 
υποκαταστήματος Θεσσαλονίκης για ποσό εξακοσίων πέ¬ 


ντε χιλιάδων τετρακοσίων δρχ. 605.400 για την προσκύ¬ 
ρωση δημοτικής έκτασης 30,27 τ.μ. σε οικόπεδο του άνω, 
που ευρίσκεται στην περιοχή άνωθεν Ασύλου του Δήμου 
Πολίχνης σε εκτέλεση της υπ’ αριθ. 235/93 αποφάσεως 
του Δημοτικού Συμβουλίου Πολίχνης με την οποία καθορί¬ 
στηκε προσωρινή τιμή μονάδος 20.000 δρχ. ανά τ.μ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αρ. διπλ. ΔΟΥ Δικ. Εισπρ. Αθηνών 9436581 /16.9.1994) 
Θεσσαλονίκη, 14 Φεβρουαρίου 1994 
Ο Καταθέτης 

ΑΛΕΞΑΝΔΡΟΣ ΚΑΜΠΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





